Öschtlech vor Stadt Bärn ligt ds Ämmithau, wo zu de Voraupe ghört u vo wo der berüemt Ämmitaler Chäs chunt (nid nume vo dört). Im Oschte wirds vom Napf abgschlosse. Di grööschte Schtaat vom Ämmithau heisst Burgdorf. Houptort (und Sitz vom Regierigsstatthauteramt) im Verwautigskreis Ämmitau isch nach der nöie Reform aber Langnou. D'Verwautigskreise Ämmitau und Oberaargou büude zäme d'Verwautigsregion Ämmitau-Oberaargou. Im Dialäkt vom Ämmithau, wo im Unger- u  Ober-Ämmitau verschiden isch, sy viu kelteschi Wörter enthaute blibe, wie "Charrä" für Outo oder "Bänne" für e Höiwagge. De Dialäkt vom Ämmithau passtsech auerdings immer wie meh ar Region Bärn a u dür das schtärbe die ursprüngleche Wörter vom Ämmithau immer wie meh us. De Dialäkt vom Ämmithau giut usserhaub vom Ämmithau ou aus eher vougär.